**DIENVIDKURZEMES REĢIONS**

Boju muzejs, Bojas, Kazdangas pagasts, Dienvidkurzemes novads, LV-3456, tālrunis 63448067, e-pasts: lvm@lvm.lv

Dienvidkurzemes novada Kazdangas pagastā

**DATUMU SKATĪT DOKUMENTA PARAKSTA LAIKA ZĪMOGĀ**

**REĢISTRĀCIJAS NUMURU SKATĪT DOKUMENTA PIELIKUMĀ**

Uz 27.05.2024 Nr. 3.2/2024/14

SIA “Sunly Land Solar 2”

*info@sunly.lv*

Vides pārraudzības valsts birojam

*Nosūtīšanai e-adresē*

**Par ietekmes uz vidi novērtējuma uzsākšanu vēja parkam “Kurzeme” un sākotnējo sabiedrisko apspriešanu**

AS „Latvijas valsts meži” (turpmāk - LVM) 2024.gada 30.maijā ir saņemts SIA “Sunly Land Solar 2” (reģ.Nr.40203403221) Paziņojums par ietekmes uz vidi novērtējuma ( turpmāk – IVN) uzsākšanu vēja parkam “Kurzeme” ( turpmāk – Projekts) un sākotnējo sabiedrisko apspriešanu paredzētajai darbībai vēja elektrostaciju parka “Kurzeme” un ar to saistītās infrastruktūras izveidei Saldus novada Zirņu un Pampāļu pagastā, kā arī Kuldīgas novada Skrundas pagastā. Paziņojumā ir informācija par Vides pārraudzības valsts biroja lēmumu Nr.5-02-1/12/2024 par ietekmes uz vidi novērtējuma procedūras piemērošanu ierosinātajai darbībai – vēja elektrostaciju parka “Kurzeme” un ar to saistītās infrastruktūras būvniecībai.

 Paredzētās darbības vieta – Saldus novada Zirņu un Pampāļu pagastos un Kuldīgas novada Skrundas pagastā 44 zemes vienībās vai to daļās.

 Vēja elektrostaciju parkā plānots izvietot līdz 32 jaunākās paaudzes lielas jaudas vēja elektrostacijas, ar kopējo jaudu 224 MW.

Iepazīstoties ar ieceri un izvērtējot pieejamo informāciju kartogrāfiskajos un ģeotelpiskajos materiālos redzams, ka IVN izpētes teritorijā ir iekļautas un/vai ar izpētes teritoriju robežojas LVM zemes, kā arī Projektā tiek plānotas darbības, kas skar vai var skart LVM apsaimniekošanā esošās zemes.

Izvērtējot pieejamo informāciju, LVM sniedz sekojošu informāciju:

Attiecībā uz elektroapgādes kabeļu trasējuma plānošanu, aicinām iepazīties ar LVM izstrādātajiem pamatprincipiem līnijveida inženierbūvju novietošanai LVM zemēs, kas pieejami <https://www.lvm.lv/images/lvm/Profesionaliem/zemju_apsaimnikosana/lvm_pieeja_linijveida_inzb_izvertesanai.pdf>.

Attiecībā uz elektroapgādes kabeļu būvniecības ieceri, nepieciešams pieprasīt LVM tehnisko noteikumu izsniegšanu būvniecības ieceres dokumentācijas izstrādei un būvdarbiem. Informācija par tehnisko noteikumu izsniegšanas kārtību pieejama šeit: <https://www.lvm.lv/biznesa-partneriem/zemes-pirksana-un-noma/tehnisko-noteikumu-izsniegsana>.

Attiecībā uz LVM meža autoceļu izmantošanu ņemt vērā to, ka LVM meža autoceļi ir komersanta ceļi un tiek būvēti meža apsaimniekošanas un aizsardzības vajadzībām, kā arī rekreācijai. Citiem uzņēmējiem, lai pastiprināti izmantotu LVM meža autoceļus, ir jāslēdz līgums un jāuzņemas atbildība ceļu sabojāšanas gadījumā.

Attiecībā uz jaunu pievadceļu būvniecību vai meža ceļu pārbūves kārtību ar LVM jāvienojas rakstveidā, noslēdzot ceļa personālservitūta līgumu.

Attiecībā uz drošības zonu ievērošanu vai iespējamo rotora spārnu pārkares risku lūdzam turbīnu izvietojumu plānot tā lai netiktu ietekmēta LVM saimnieciskā darbība, tajā skaitā tiktu nodrošināta droša pārvietošanās pa meža autoceļiem un LVM zemēm. Pārkares gadījumā ar LVM slēdzams nomas līgums par attiecīgo spārnu pārkares laukuma platību.

Vienlaikus informējam, ka gadījumā, ja IVN rezultātā plānots veikt jebkādas plānotās darbības ietekmi mazinošas darbības, tad to plānošanai un realizēšanai LVM apsaimniekotajā teritorijā ir nepieciešams rakstisks LVM saskaņojums.

Papildus norādām, ka Projektā iekļautās zemes vienības ir iekļautas teritorijās, kurās būtu pamatoti veikt izpēti vēja parku ierīkošanai (teritorijas ģeometriju skatīt kartē): <https://lvmkartes.lvm.lv/windFarmResearch/?loc=540414;308053;1>). Ģeotelpiskie dati lejupielādei pieejami <https://www.lvmgeo.lv/dati>.

Informējam, ka par šīm zemes vienībām nav noslēgts apbūves tiesību līgums vēja parku ierīkošanai un attiecībā uz vēja turbīnu izvietošanu uz LVM zemēm, slēdzams apbūves tiesību līgums. Kārtību kādā LVM slēdz apbūves tiesības līgumus ar mērķi ierīkot vēja parka moduli, regulē MK 19.06.2018. noteikumi Nr.350 “Publiskas personas zemes nomas un apbūves tiesības noteikumi”. Papildus informācija par izsoles procesu pieejama šeit: <https://www.lvm.lv/biznesa-partneriem/zemes-pirksana-un-noma/veja-parki/veja-parku-attistitajiem>.

Ar cieņu

Meža apsaimniekošanas plānošanas vadītāja Dace Gūtmane

**ŠIS DOKUMENTS IR ELEKTRONISKI PARAKSTĪTS AR**

**DROŠU ELEKTRONISKO PARAKSTU UN SATUR LAIKA ZĪMOGU**

Dace Gūtmane

26514522

d.gutmane@lvm.lv

Lāsma Dzelme

26575091

l.dzelme@lvm.lv